*Kivonat a Jászberény Városi Önkormányzat Képviselő-testületének 2019. szeptember 11-én megtartott* ***rendes****,* ***nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***252/2019. (IX. 11.) határozata***

***Jászberényi Család- és Gyermekjóléti Központ Alapító Okiratának módosításáról***

1. A Jászberény Városi Önkormányzat Képviselő-testülete (a továbbiakban: Képviselő-testület) a Magyarország helyi önkormányzatairól szóló 2011. évi CLXXXIX. törvény 41. §-ban biztosított jogkörében eljárva, valamint az államháztartásról szóló törvény végrehajtásáról szóló 368/2011. (XII. 31.) Kormányrendelet 5. §-a alapján jóváhagyja a határozat mellékletét képező, Jászberényi Család- és Gyermekjóléti Központ Alapító Okiratának Módosító Okiratát, valamint a módosításokkal egységes szerkezetbe foglalt Alapító Okiratát.
2. A Képviselő-testület felkéri Jászberény Város Polgármesterét a Módosító Okirat elektronikus aláírására.

**Határidő:** 2019. szeptember 19.

**Felelős:** Dr. Szabó Tamás polgármester

1. A Képviselő-testület megbízza a Jászberényi Polgármesteri Hivatal Jogi és Önkormányzati Irodájának vezetőjét, hogy Jászberényi Család- és Gyermekjóléti Központ Alapító Okiratának Módosító Okiratát és a módosításokkal egységes szerkezetbe foglalt Alapító Okiratát elektronikus úton küldje meg a Magyar Államkincstár Jász-Nagykun-Szolnok Megyei Igazgatósága – Szolnok – részére.

**Határidő:** 2019. szeptember 19.

**Felelős:** Dr. Bessenyei Lilla, a PH Jogi és Önkormányzati Iroda vezetője

*Erről értesülnek:*

1. Jász-Nagykun-Szolnok Megyei Kormányhivatal – Szolnok
2. Magyar Államkincstár Jász-Nagykun-Szolnok Megyei Igazgatósága – Szolnok
3. Jászberényi Család- és Gyermekjóléti Központ - Jászberény
4. PH Jogi és Önkormányzati Iroda – helyben
5. Humán Erőforrás Bizottság tagjai
6. Képviselő-testület tagjai
7. Irattár.

|  |  |  |
| --- | --- | --- |
| ***Dr. Szabó Tamás sk.*** |  | ***Dr. Gottdiener Lajos sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2019. szeptember 12.*

*(Dr. Bessenyei Lilla)*

*irodavezető*

Okirat száma: PH/7540-2/2019.

Módosító okirat

**Jászberényi Család- és Gyermekjóléti Központ Jászberény Városi Önkormányzat Képviselő-testülete által 2016. október 19. napján kiadott** **PH/8600/2016. számú alapító okiratát az államháztartásról szóló 2011. évi CXCV. törvény 8/A. §-a alapján 252/2019. (IX. 11.) számú határozatra figyelemmel a következők szerint módosítom:**

**1. Az alapító okirat 3. A költségvetési szerv irányítása, felügyelete alcíme a következő**

**„**3.2. A költségvetési szerv fenntartójának

* + 1. megnevezése: Jászberény Városi Önkormányzat
    2. székhelye: 5100 Jászberény, Lehel vezér tér 18.” **ponttal egészül ki.**

**2. Az alapító okirat 4.2. alpontjába foglalt táblázatban szereplő „**Máshová nem sorolható egyéb szociális ellátás bentlakás nélkül…**” szövegrész helyébe a** „Máshová nem sorolható egyéb szociális ellátás bentlakás nélkül**” szövegrész lép.**

**3. Az alapító okirat 4.4. pontjába foglalt táblázat a következő 3. sorral egészül ki:**

|  |  |  |
| --- | --- | --- |
| 3 | 013350 | Az önkormányzati vagyonnal való gazdálkodással kapcsolatos feladatok |

**4. Az alapító okirat „**A költségvetési szerv szervezete és működése**” alcíme „**5. A költségvetési szerv szervezete és működése**” alcímre változik, 4.6. pontjának számozása 5.1. pontra és 4.7. pontjának számozása 5.2. pontra változik.**

**5. Az alapító okirat 5. A költségvetési szerv szervezete és működése alcím 5.1. pontja helyébe a következő rendelkezés lép: „**A költségvetési szerv vezetőjét a Képviselő-testület a közalkalmazottak jogállásáról szóló 1992. évi XXXIII. törvény 20/B. §-ában foglaltaknak megfelelően lebonyolított nyílt pályázati eljárást követően a közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII.26.) Korm. rendelet 3. § (1) bekezdésének a) pontjában meghatározattak alapján a közalkalmazottak jogállásáról szóló 1992. évi XXXIII. törvény 23. § (3) bekezdésében meghatározott 5 évig terjedő határozott időre a költségvetési szerv magasabb vezetői feladatainak ellátásával megbízza. A vezetői megbízás nyilvános pályázat útján tölthető be. A kinevezés és a felmentés a Képviselő-testület kizárólagos hatáskörébe tartozik, az egyéb munkáltatói jogokat Jászberény Város Polgármestere gyakorolja.**”**

Jelen módosító okiratot a törzskönyvi nyilvántartásba történő bejegyzés napjától kell alkalmazni.

Kelt: Jászberény, „időbélyegző szerint”

P.H.

aláírás

Okirat száma: PH/7540-3/2019.

Alapító okirat  
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a alapján a Jászberényi Család- és Gyermekjóléti Központ alapító okiratát a következők szerint adom ki:**

1. **A költségvetési szerv  
   megnevezése, székhelye, telephelye**
   1. A költségvetési szerv
      1. megnevezése: Jászberényi Család- és Gyermekjóléti Központ
   2. A költségvetési szerv
      1. székhelye: 5100 Jászberény, Ferencesek tere 3/a.
2. **A költségvetési szerv  
   alapításával és megszűnésével összefüggő rendelkezések**
   1. A költségvetési szerv alapításának dátuma:2017.01.01.
3. **A költségvetési szerv irányítása, felügyelete**
   1. A költségvetési szerv irányító szervének
      1. megnevezése: Jászberény Városi Önkormányzat Képviselő-testülete
      2. székhelye: 5100 Jászberény, Lehel vezér tér 18.
   2. A költségvetési szerv fenntartójának
      1. megnevezése: Jászberény Városi Önkormányzat
      2. székhelye: 5100 Jászberény, Lehel vezér tér 18
4. **A költségvetési szerv tevékenysége**
   1. A költségvetési szerv közfeladata:

Alaptevékenysége keretében látja el a szociális igazgatásról és szociális ellátásokról szóló 1993. évi III. törvény 64. §-ában meghatározott családsegítést és a gyermekek védelméről és a gyámügyi igazgatásról szóló 1997. évi XXXI. törvény 39. §-ában meghatározott gyermekjóléti szolgáltatást.

* 1. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 889900 | Máshová nem sorolható egyéb szociális ellátás bentlakás nélkül |

* 1. A költségvetési szerv alaptevékenysége:

A költségvetési szerv illetékességi területén ellátja a családsegítést és a gyermekjóléti szolgáltatást

A családsegítés a szociális vagy mentálhigiénés problémák, krízishelyzet miatt segítségre szoruló személyek, családok számára a megelőzés, a krízishelyzet megszüntetése, az életvezetési képesség megőrzése céljából nyújtott szolgáltatás.

A gyermekjóléti szolgáltatás a gyermek érdekeit védő speciális személyes szociális szolgáltatás, amely a szociális munka módszereinek és eszközeinek felhasználásával szolgálja a gyermek testi és lelki egészségének, családban történő nevelkedésének elősegítését, a gyermek veszélyeztetettségének megelőzését, a kialakult veszélyeztetettség megszüntetését, illetve a családjából kiemelt gyermek visszahelyezését.

Család- és gyermekjóléti szolgálat: a gyermek testi és lelki egészségének, családban történő nevelkedésének elősegítése, veszélyeztetettség megelőzése, megszüntetése, családsegítés.

Család- és gyermekjóléti központ: a gyermekjóléti szolgálat általános szolgáltatásain túl speciális szolgáltatások nyújtása, gyermekvédelmi gondoskodás keretébe tartozó hatósági intézkedésekhez kapcsolódó, a gyermek védelmére irányuló tevékenység ellátása, szakmai támogatás nyújtása az ellátási területen működő gyermekjóléti szolgálatok számára.

* 1. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 104042 | Család- és gyermekjóléti szolgáltatások |
| 2 | 104043 | Család- és gyermekjóléti központ |
| 3 | 013350 | Az önkormányzati vagyonnal való gazdálkodással kapcsolatos feladatok |

* 1. A költségvetési szerv illetékessége, működési területe:

Család és Gyermekjóléti Szolgálat: Jászberény város közigazgatási területe, Jászágó, Jászboldogháza, Jászfelsőszentgyörgy, Jászjákóhalma és Jásztelek települések közigazgatási területe

Család és Gyermekjóléti Központ: Jászberényi Járás közigazgatási területe

1. **A költségvetési szerv szervezete és működése**
   1. A költségvetési szerv vezetőjének megbízási rendje:

A költségvetési szerv vezetőjét a Képviselő-testület a közalkalmazottak jogállásáról szóló 1992. évi XXXIII. törvény 20/B. §-ában foglaltaknak megfelelően lebonyolított nyílt pályázati eljárást követően a közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII.26.) Korm. rendelet 3. § (1) bekezdésének a) pontjában meghatározattak alapján a közalkalmazottak jogállásáról szóló 1992. évi XXXIII. törvény 23. § (3) bekezdésében meghatározott 5 évig terjedő határozott időre a költségvetési szerv magasabb vezetői feladatainak ellátásával megbízza. A vezetői megbízás nyilvános pályázat útján tölthető be. A kinevezés és a felmentés a Képviselő-testület kizárólagos hatáskörébe tartozik, az egyéb munkáltatói jogokat Jászberény Város Polgármestere gyakorolja.

* 1. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony | A közalkalmazottak jogállásáról szóló 1992. évi XXXIII. törvény és annak a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII. 26.) Korm. rendelet |
| 2 | megbízási jogviszony | A Polgári Törvénykönyvről szóló 2013. évi V. törvény |
| 3 | közfoglalkoztatási jogviszony | A közfoglalkoztatásról és a közfoglalkoztatáshoz kapcsolódó, valamint egyéb törvények módosításáról szóló 2011. évi CVI. törvény |